Intian väestö

**Intian väestöllä** tarkoitetaan kaikkia Intian tasavallan alueella asuvia ihmisiä. Maassa suoritetaan virallinen väestönlaskenta 10 vuoden välein. Viimeisimmässä väestölaskennassa, vuosina 2010−2011 kaikki yli 15-vuotiaat intialaiset valokuvattiin ja heiltä otettiin sormenjäljet uutta kansallista väestörekisteriä varten. Väestönlaskennan tuloksena todettiin, että Intian väkiluku oli ylittänyt 1,2 miljardin ihmisen rajan, mikä vastasi noin 17 prosenttia maailman väkiluvusta. Valtion väkiluku oli kymmenessä vuodessa, 2001–2011, kasvanut 17,6 prosenttia eli noin 181 miljoonan ihmisen verran, vaikkakin syntyvyys oli laskenut hieman.  Vuoden 2021 laskentaa siirrettiin koronavirus­pandemian vuoksi.

Heinäkuussa 2013 CIA arvioi Intian väkiluvuksi arvioitiin 1&nbsp;220&nbsp;800&nbsp;359 ihmistä, mikä on maailman toiseksi suurin väkiluku Kiinan jälkeen. Intian väkiluvun on ennustettu ohittavan Kiinan väkiluvun vuonna 2025 johtuen maan suuremmasta lapsiluvusta. Kuitenkin jo kesäkuussa 2023 Intian väkiluvun uskotaan nousevan 1,4286 miljardiin ohi Kiinan 1,4257 miljardin. 

Intia on yrittänyt rajoittaa väestönkasvua valtiollisella perhesuunnitteluohjelmalla.

Yli 50&nbsp;% Intian asukkaista on alle 25-vuotiaita, ja vain 6,8% on yli 65-vuotiaita. Maan huoltosuhde on siis hyvä. Intian väestön keski-ikä on 27,4 vuotta ja eliniänodote noin 68 vuotta.

Intiassa asuu yli 100 miljoonaa alkuperäiskansoihin kuuluvaa ihmistä.

## Tilastotietoa
Tämä osio sisältää tilastoja Intian väestöstä. Tilastot vastaavat The World Factbookin toukokuun 2023 arvioita.
***Väkiluku:** 1&nbsp;399&nbsp;179&nbsp;585 
***Ikärakenne:**
**0–14 vuotta: 24,77%  (miehiä 182&nbsp;143&nbsp;540/naisia 164&nbsp;492&nbsp;120)
**15–64 vuotta: 68,42% (miehiä 494&nbsp;814&nbsp;550/naisia 462&nbsp;533&nbsp;456)
**Yli 65 vuotta: 6,8% (miehiä 43&nbsp;860&nbsp;101/naisia 51&nbsp;335&nbsp;818)
***Väestönkasvu:** 0,7%
***Syntyvyys:** 16,53/1&nbsp;000 ihmistä
***Kuolleisuus:** 9,65 kuollutta/1&nbsp;000 ihmistä
***Nettomaahanmuutto:** 0,12 maahanmuuttoa/1&nbsp;000 ihmistä
***Sukupuolijakauma:**
**Syntyneet: 1,1 miestä/nainen
**Alle 15 vuotta: 1,11 miestä/nainen
**15–64 vuotta: 1,07 miestä/nainen
**Yli 65 vuotta: 0,85 miestä/nainen
**Yhteensä: 1,06 miestä/nainen
***Imeväiskuolleisuus:** 30,36 kuolemaa/1&nbsp;000 vastasyntynyttä
***Eliniänodote:** 67,69 vuotta
***[[Kokonaishedelmällisyysluku]]:** 2,07

## Suurimmat kaupungit
Vuoden 2001 väestönlaskennan tulosten mukaan Intiassa on 35 yli miljoonan asukkaan kaupunkia. Intian suurimmat kaupungit (metropolialueet) olivat seuraavat:

&nbsp;Maan pääkaupunki on New Delhi, Delhin kaupunkialueen osa, jossa asuu noin 240&nbsp;000 asukasta.

Mumbai 03-2016 27 skyline at Marine Drive.jpg|Mumbai
Kolkata South Central CBD (11).jpg|Kalkutta
Skyscrapers connaught place New Delhi.JPG|Delhi
Chennai Kathipara bridge.jpg|Chennai


## Kielet

Ethnologue-kirjan mukaan Intiassa puhutaan 447 eri kieltä, joista Intian perustuslaissa tunnustetaan 22. Kaikista laajimmalle levinnein ja puhutuin kieli on hindi, mutta poliittisesti ja taloudellisesti tärkein kieli on englanti, jota käytetään hallituksen työkielenä yhdessä hindin kanssa. Hindin lisäksi muita merkittäviä kieliä ovat bengali, telugu, marathi, tamili ja urdu.

Vuoden 2011 väestönlaskennassa 74&nbsp;% intialaisista oli lukutaitoisia. Prosenttiosuus on kasvanut edellisestä väestönlaskennasta, jossa se oli 65&nbsp;%.

## Uskonnot

Intialla ei ole virallista valtionuskontoa. Valtion pääuskonto on hindulaisuus, jota kannattaa noin 80 % valtion asukkaista. Suurin osa maailman hinduista asuu Intiassa. Myös islamilla on maassa merkittävä määrä kannattajia, ja Intiassa asuukin enemmän muslimeita kuin naapurimaa Pakistanissa.

Intiassa, erityisesti Goan alueella, on myös kristitty vähemmistö. Goassa uskonnon levinneisyys johtuu siitä, että alue oli ennen portugalilaisten vallassa. Punjabin osavaltiossa puolestaan sikhiläisyys on valtauskonto. Intiassa on myös merkittäviä määriä buddhalaisia ja jainalaisia, mutta prosentuaalisesti kummankaan uskonnon osuus maan väestöstä ei ylitä prosenttia.

Vuonna 2004 Intian kongressipuolue sai enemmistön vaaleissa ja uusi pääministeri Manmohan Singhistä tuli Intian ensimmäinen sikhi-pääministeri. Hän pitää rauhanomaisen yhteistyön rakentamista eri uskontoryhmien välille yhtenä hallituksensa tärkeimmistä haasteista.

Vuoden 2001 väestönlaskennan tuloksissa intialaisten uskonnot jakaantuivat seuraavasti:

## Tulevaisuus
Intian väkiluvun on ennustettu ohittavan Kiinan väkiluvun vuonna 2025 tehden Intian väestöstä maailman suurimman. Tällöin Intiassa asuisi noin 1,396 miljardia ihmistä. Suurin syy tähän on maan korkea syntyvyys: keskimääräisessä intialaisessa perheessä on 2,7 lasta, mutta kiinalaisessa vain 1,5. Yhdistyneiden kansakuntien arviossa ohitus tapahtuisi hieman myöhemmin, vuonna 2030, jolloin Intian väkiluku olisi 1,34 miljardia ihmistä.

Intian tulevaisuuden haasteisiin kuuluu muun muassa se, että tyttölapset selviytyvät elossa syntymäänsä asti halutumpia poikalapsia harvemmin. Ongelmaan on yritetty etsiä ratkaisua muun muassa kieltämällä lääkäreitä lailla paljastamasta vauvan sukupuolta ennen synnytystä. Vuoden 2011 väestönlaskennassa Intiassa asui vain 940 naista jokaista 1000 miestä kohti.

## Katso myös
*Intialainen kulttuuri
*Naiset Intiassa

## Lähteet
*

### Viitteet

## Aiheesta muualla

*Intian väestönlaskennan 2011 virallinen sivusto